ΑΘΗΝΑ 15/7/2019

ΑΡ. ΠΡΩΤ.: 1803

ΠΡΟΣ: ΥΦΥΠΟΥΡΓΟ ΕΡΓΑΣΙΑΣ

 κα ΔΟΜΝΑ ΜΙΧΑΗΛΙΔΟΥ

ΚΟΙΝ.: ΕΠΙΚΟΥΡΙΚΟΙ ΕΡΓΑΖΟΜΕΝΟΙ ΤΟΥ ΚΚΠΚΜ

 Κυρία Υφυπουργέ,

 Σας κοινοποιούμε έγγραφο – διαμαρτυρίας των 14 επικουρικών εργαζομένων στο Κέντρο Κοινωνικής Πρόνοιας Κεντρικής Μακεδονίας, που εργάζονται με συνεχείς ανανεώσεις από τον Οκτώβριο του 2014.

 Παρά τις υποσχέσεις της προηγούμενης πολιτικής ηγεσίας του Υπουργείου Υγείας και της Διοίκησης του ΚΚΠΚΜ δεν ρυθμίστηκαν τα προβλήματα που είχαν παρουσιαστεί με αποτέλεσμα οι εργαζόμενοι να καταφεύγουν δικαστικά για να πληρωθούν τα δεδουλευμένα και να είναι απλήρωτοι τους τελευταίους 4 μήνες. Επειδή οι εν λόγω εργαζόμενοι καλύπτουν πάγιες και διαρκείς ανάγκες του ΚΚΠΚΜ και η όποια απόλυση θα δημιουργούσε προβλήματα στην εύρυθμη λειτουργία του ΚΚΠΚΠ, θεωρούμε αυτονόητο ότι η σημερινή πολιτική ηγεσία του Υπουργείου πρέπει να προχωρήσει άμεσα στις απαραίτητες ενέργειες για την οριστική διευθέτηση του θέματος.

 Η Ε.Ε. της ΠΟΕΔΗΝ κρίνει σκόπιμο μια συνάντηση μαζί σας για να συζητήσουμε τα θέματα που απασχολούν την λειτουργία των Κέντρων Κοινωνικής Πρόνοιας.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ